description: Пазарът на външна реклама нараства с бавни темпове, а класическите рекламни формати са предпочитани от рекламодателите

title: Най-големите компании за външна реклама

maintext:
Засилващото се присъствие на хипермаркети, големи търговски центрове, лотарийни игри, както и наситеният със събития пазар се отразяват добре на развитието на индустрията.
© Цветелина Белутова
В следващия брой очаквайте най-големите PR агенции
падът в рекламния пазар,
най-общо казано, между
2010
г. и
2013 г. до голяма степен отся случайните играчи и окрупни пазара. Към това като се добави и общият ръст на рекламния пазар, идват и по-добрите резултати",
коментира той.
Разширяване на предлаганите услуги и привличането на нови клиенти поставя на 2-ро място в класацията агенцията J-point с приходи за 2015 г. в размер на повече от 6 млн. лв.,
к
оето представлява ръст от близо 12% в сравнение с предходната година.
Д
ружеството "Моушън Артс", което оперира на пазара под бранда "Метрореклама", заема 3-то място в класацията
с обороти от близо 5.2 млн. лв.
. Клиентите на компанията идват основно чрез рекламни агенции. От "Метрореклама" посочват, че основната причина за ръста в приходите
за 2015 г.
от 16.1% е в предоставянето на
разнообразни
услуги
на
клиентите
според нуждите
им. "Голям принос има разнообразието от комуникационни канали, които предлагаме – реклама в софийското метро, верига магазини "Билла" и "Кауфланд", кина Cine Grand, автотранспорт, рекламни съоръжения по републиканска пътна мрежа, както и ефективни рекламни площи в градска среда", коментираха от "Метрореклама". В допълнение на това агенцията разполага със собствен софтуер за измерване на ефективността от рекламите.
С предлагането на комплексни бизнес решения
и внедряването на нов комуникационен канал обясняват двуцифрения си ръст от агенцията "Метрополис груп". Те заемат 12-о място с оборот от близо 2.3 млн. лв.
з
а 2015 г. "К
омпанията осигурява на рекламодателите широк избор от рекламни формати, възможности за ефективно рекламно присъствие и индивидуален подход към рекламодателите и техните медийни агенции",
коментира Тихомир Младенов, изпълнителен директор на "Метрополис груп".
Агенцията разработва и нов канал, който обединява стандартната външна и дигиталната реклама чрез изграждане на Free WiFi точки на ключови за София локации. "Усъвършенстваме се постоянно - имаме промяна в търговската политика, фокуса на развитие и инвестираме в разрастването на младия, сплотен и компетентен екип, с който разполагаме от години",
допълва Младенов
.
IM Communication.
Александър Екзаров, собственик на компанията, отдава добрия резултат на "качеството и комплексността" на предоставяните услуги, както и на ръста в търсенето на външна реклама като цяло.
Със спад в приходите са голяма част от агенциите от 10-о до 20-о място.
От
ZAC Outdoor, която е на 11-о място с приходи от 2.3 млн. лева , посочват, че причината за спад в оборотите им с 24.7% е "
преразпределяне
то
на бюджетите на основните рекламодатели и насочването им към други медии и аутдорни формати".
От "Райц-2" коментираха, че
намалението в приходите им с 15.5% през 2015 г. "не се дължи толкова на спад във външната реклама, колкото на спад в медийна реклама (вестници и списания) и офсетов печат".
Мария Благоева, директор "Продажби" в агенцията Megaboard BG , обясни спада в приходите на компанията като резултат от като цяло слабата 2015 г. за рекламния сектор. "Имаше сериозен спад в обемите на външната реклама като комуникационен канал за сметка на интернет и телевизия. Агенцията претърпя и сложен процес на основно преструктуриране през втората половина на годината, в организационно отношение и относно човешкия капитал, което се отрази на резултатите й", добави Благоева.
Най-големите
компании
за външна реклама
в страната
прогнозират пазарът през тази и следващата година да продължи бавно да нараства. "
Като цяло тенденцията за ръст на външната реклама се запазва
", смята Милен Попов, член на борда на директорите на Idea Comm. Освен стандартните билбордове и мегабордове,
които
запазват първостепенна
та си
роля в аутдорн
ия
микс,
предпочитани от рекламодателите формати ще бъдат и т.нар. скролери, или сменящи се реклам
н
и пана, разположени в центъра на най-натоварените кръстовища в София и страната. "Транспортната реклама ще продължи своя подем заради милионната аудитория, която се облъчва чрез нея. Да не забравяме и локациите по пътната мрежа, за които вече може да се покаже и официална статистика на брой преминаващи автомобили", коментираха от агенцията "Метрореклама".
Мария Благоева от Megaboard BG прогнозира през 2017 г. и "раздвижване в сферата на дигиталните съоръжения, приложими за външни условия".
За класацията:
Основен критерий при подреждането е общият размер на приходите за 2015 г. на рекламните компании. Данните са събрани от подадена от самите компании информация, както и от публични източници на информация, като част от отчетите са взети от Търговския регистър. Освен финансови резултати в поредицата ще намерите и информация за клиентите, които обслужват агенциите.
"Капитал" потърси всички дигитални агенции за потвърждение и коментар на финансовите резултати и информация за клиентите, които обслужват. До редакционното приключване на броя не получихме информация от
ДЖЕЙ СИ ДЕКО БЪЛГАРИЯ,
DIMEko MJ,
Булмедия,
Bulbrand,
I do Advertising,
Имидж,
DSN,
Sun Out Of Home Media,
New Level Communication,
R&I Advertising.
Макар външната реклама да не бележи сериозни ръстове в маркетинг микса, тя остава сред задължителните рекламни канали за големите компании на пазара. Нещо повече - през последните години външната реклама успява да привлече интереса на разнородни малки и средни бизнеси, които дори и с по-малки бюджети успяват да достигнат избраната аудитория.Противно на тенденцията за търсене на иновации, интересни и нестандартни проекти външната реклама остава предпочитана с традиционните си и класически формати. Според най-големите компании за външна реклама в страната най-силно продължава да бъде търсенето на стандартните статични билбордове на ключови градски локации и пътни възли. За да запазят позициите си на пазара, агенциите се стремят да предлагат комплексни бизнес решения и индивидуален подход към всеки клиент вместо само към локации за външна реклама. Други ориентират бизнеса си не към компании, а към различни рекламни и медиа агенции, които не разполагат със собствен ресурс за изготвянето на външна реклама. Повечето от най-големите компании за външна реклама в страната са намерили своята ниша и бизнесът им се развива добре - част от тях бележат дори двуцифрен ръст в оборите си за 2015 г. При други обаче приходите намаляват, а като основна причина за това те посочват свиващите се бюджети на рекламодателите. Оборотите на топ 20 компаниите за външна реклама в България се равняват на близо 61.5 млн. лв., което е ръст от едва 2.8% спрямо предишната година.Определящи за ръста на пазара за външна реклама продължават да бъдат традиционните големи рекламодатели от фармацевтичната индустрия, хранително-вкусовата промишленост, банковия и автомобилния сектор. Основните играчи посочват, че засилващото се присъствие на хипермаркети, големи търговски центрове, лотарийни игри, както и наситеният със събития пазар също влияят позитивно върху развитието на бранша. Рекламодателите се ориентират все повече към интегрирани решения и комбинирани рекламни канали, но сред основните им изисквания продължава да бъде качественото обслужване на компаниите за външна реклама.На първо място в класацията попада компанията за външна реклама Idea Comm, която работи основно с рекламни и медиа агенции, които й носят общи приходи в размер на 6.4 млн. лв. и ръст от 13.7% на годишна база. Според Милен Попов, член на борда на директорите, доброто представяне на Idea Comm през последните години се дължи най-вече на ръста на пазара и оптимизирането на разходите на агенцията. "СВъв втората половина на класацията двуцифрен ръст на приходите отбелязва и агенцията


description: Какво казва за настоящето ни все по-осезаемото навлизане на социалистическата естетика в заведенията

title: Соцът revisited - Капитал

maintext: Каквото и да се е случило с родения през 1921 г. в село Помница Боян Петров Милтенов, сега членската му карта от Централния комитет на борците против фашизма е част от интериора на бар близо до бул. "Мария Луиза". Това не е кой знае колко изненадващо, тъй като соц естетиката е вече често срещана из заведенията в София - от табелки, артефакти до цялостни интериорни решения. И ако в литературата и киното засягането на теми от този период може да се възприеме като необходимо изговаряне на миналото, то заиграването със символите на комунизма в битов план е нещо съвсем друго.Членската карта на Боян Милтенов е част от интериора в Com.Bar, в който погледът ви може да спре върху портрет на Енгелс, стари снимки, фотоапарати, значки, документи, плакат в рамки с думите на Георги Кирков "Победата на социализма е тъй вярна, тъй неизбежна, както изгряването на слънцето утре и вдругиден". Ако се усамотите с питие до входа, ще видите новия брой на "Работническо дело"."Пише пълни идиотщини вътре", казва Данчо Йорданов, усмихнатият собственик на средна възраст, докато почиства стари оръжия, също част от интериора. Той е и основател на излагащия над 1500 експоната Музей на социализма в село Миндя. Откровен е, че барът е създаден основно за туристи, но и за обичащите добрата ракия местни. Интериорните детайли са част от личната му колекция, която започва да събира още с падането на социалистическия режим у нас. Причината? "Интересно ми беше как това, което до скоро трябваше да пазим с очите си, изведнъж стана годно само за боклука", казва Данчо, който през 1989 г. е в Троян, а после живее в Париж, Прага и Белград. Com.Bar е шеговитият му начин да ни припомни колко краткотрайна памет имаме като общество. "Винаги се опитваме да изтрием миналото и то ни се сервира наново, без обществото да усеща това. Малко хора го разбират, но и аз не се старая да им го обяснявам."Дали подобни места означават, че сме преодолели миналото и можем да се шегуваме с него, или всъщност не можем да го оставим назад? Дали няма риск някой да интерпретира подобни място като възхвала на комунизма, или да навее неприятни асоциации - в един от ъглите на Com.Bar може дори да срещнете погледа на Сталин. Какво би си казал пострадалият от режима? Дали туристът или влезлият за малко възрастен иракчанин с добър английски няма да си помисли, че идеализираме това време? "Ами то и по време на комунизма не ни разбираха какво правим. Сега е същата работа", усмихва се Данчо."Интересът към естетиката на материалния свят на соца е очевиден", казва журналистката Албена Шкодрова, бивш редактор на сп. "Бакхус" и автор на книгата "Соц гурме: куриозната история на кухнята в НРБ". "В София поредица заведения се опитват да експлоатират темата – не знам дали с близък търговски ефект, но с ясно контрастиращ естетически резултат. Към пионерите в "Ракия ракета бар" и изпипания "Космос", забелязах неотдавна да се е присъединило едно съвсем различно по дух място до площад "Славейков". Там предметният свят на миналото не е естетизиран, ироничен, философски критичен поглед към миналото, а негова директна заемка. Тя се е сляла с духа на заведението, който също идва от тогава, и не е никаква дистанцирана рефлексия, ами си е тъжно пътуване назад във времето."Според Шкодрова има големи разлики в начините, по които можем да се ровим в миналото. Защото, както гласи един руски афоризъм – то е по-непредвидимо от бъдещето. "Според Светлана Бойм носталгията е отвъд индивидуалната психология – тя е елемент от глобалната култура, желание историята да се превърне в "частна или колективна митология и да човек да може да се завръща във времето като в място в отказа си да се подчини на необратимостта на времето.Всяка оценка на соца съдържа мнението на човека, който говори, за днешния му живот, за средата около него. Жалкото състояние, в което се намират обществената среда и битът на някои от нас днес, не помагат да се поддържа споменът за проблемите на предходния режим. На фона на днешния разпад отдалеченото минало, свързвано с по-добри времена от физическия живот, естествено порозовява."Нюансите във възприятията са разделителна линия и за живелия в САЩ, Индия и Франция български писател Николай Грозни. Полуавтобиографичният му роман за репресиите в Музикалното училище в София през 80-те години "Вундеркинд" спечели международно признание, включително в САЩ."След като за пръв път посетих KGB бара в Ню Йорк, смятан за литературна институция, не можах да повярвам, че такова място може да съществува и че известни писатели с радост организират четения в един своеобразен музей на извращенията на комунизма. Стълбището е украсено с бюстове на Ленин и Сталин, по стените висят комунистически плакати и съветски вестници, лампите са червени, коктейлите носят имена, свързани със Студената война. Споделих недоумението си с един близък приятел нюйоркчанин. Той се засмя и каза, че в крайна сметка няма по-жестоко отмъщение от това да принизиш една тоталитарна идеология и естетика до нивото на хипстърски кич. Вероятно е прав. Силата на хумора и иронията е точно в това - да принизи трагедията и ужаса до един шаблон, да сублимира страха, да преработи травмата и да предизвика катарзис. Ако вместо да взривяваме мавзолея, го бяхме превърнали в бар-мавзолей на идеологическите фараони, където писатели и поети представят своите произведения, сега вероятно щяхме да бъдем по-силни духом и нямаше да се крием зад една избирателна, посттравматична амнезия."

fasttext_language: bg


description: Nikkei 225 не успя да прекоси 19,5 хил. пункта, като затвори с понижение. Измерителят изгуби 0.13%, на фона на по-силната йена. Японската валута...

title: Понижения на азиатските борси

maintext:
Nikkei 225 не успя да прекоси 19,5 хил. пункта, като затвори с понижение. Измерителят изгуби 0.13%, на фона на по-силната йена. Японската валута поевтинява с 0.16% до 117.66 за един долар на фона на отстъпващата американска парична единица. Shanghai Composite нараства с 0.81%, след като вчера изгуби близо толкова. Местните акции са под натиск от централната банка, която мисли да спре поевтиняването на юана. Корейските книжа продължават да следват печеливши с губещи сесии, като Kospi спада с 0.14%.
Информацията е актуална към 08:20ч.


description: Преглед на актуалните предложения за работа в областта на маркетинга, финансите, IT сектора, търговията, човешките ресурси...

title: Топ обявите за работа на Karieri.bg

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 51 // 24.12.2016 Прочетете Капитал Daily Брой 236 // 22.12.2016 Прочетете


description: Това обаче не се дължи на предстоящият Brexit, а заради ограничаване на дейността на някои рафинерии. През октомври нивото му е паднало изненадващо с...

title: Индустриалното производство във Великобритания падна рекордно от 4 години

maintext: Това обаче не се дължи на предстоящият Brexit, а заради ограничаване на дейността на някои рафинерии. През октомври нивото му е паднало изненадващо с 1.3% спрямо септември. Предишният месец също имаше понижение, но то беше с по-скромните 0.4%. Все пак октомврийският спад е най-големият от септември 2012 г., припомня tradingeconomics.com. За спада е помогнало и производството на мините и фармацевтичните компании. Ръст има при комуналните услуги.


description: Оставащите 530 млн. лв. от главницата също ще бъдат платени преди договорения срок

title: Фондът за гарантиране на влоговете ще погаси предсрочно 1.15 млрд. лв.

maintext:
Фондът за гарантиране на влоговете е изплатил над 3.6 млрд. лв. депозити на вложители във фалиралата през 2014 г. Корпоративна търговска банка
© Надежда Чипева
66.89 млн. лв. са платените лихви по заема.
Фондът за гарантиране на влоговете в банките ще направи частично предсрочно погасяване по заема си към Министерството на финансите. Сумата, която ще бъде преведена в началото на следващата седмица, е в размер 1.145 млрд. лв. от общо дължимата към края ноември 1.705 млрд. лв., съобщиха от МФ. След извършване на частичното предсрочно погасяване ФГВБ планира да плати оставащата главница от 530 млн. лева също преди падежа на заема. Плащането няма да се осчетоводява като приход за бюджета, тъй като се води финансиране под черта и влиза във фискалния резерв. Така в средносрочен план ресурсът може да бъде използван за погасяване на задължения.Фондът за гарантиране на влоговете може да направи въпросното плащане, тъй като се очаква следващия понеделник той да усвои 299 млн. евро заем, отпуснат от Европейската банка за възстановяване и развитие, и 250 млн. евро от Международната банка за възстановяване и развитие (Световната банка), който беше одобрен през март тази година. И двата заема са държавно гарантирани.За остатъка от планираното плащане към Министерството на финансите ще бъдат използвани собствени средства на фонда в размер 72.2 млн. лева. По този начин ФГВБ ще оптимизира структурата на финансирането си, като съществено ще намали разходите за лихви, ще бъде удължен срокът до падежа на използваните заеми и диверсифицирани източниците на финансиране, коментираха от институцията. От фонда обаче не уточниха каква е сумата, с която разполага той към днешна дата, като обясниха, че това може да стане ясно към края на месеца.По договор общият размер на финансирането от страна на държавата бе 2 млрд. лв., от които фондът усвои 1.675 млрд. лв. Лихвата по него е 2.95%, а плащанията принципно се извършват веднъж годишно на 15 април. Към момента сумата на изплатените лихви е близо 66 млн. лв.Парите бяха отпуснати на ФГВБ, за да се изплатят депозитите до 100 000 евро на вложителите в изпадналата в несъстоятелност през лятото на 2014 г. Корпоративна търговска банка. По последни данни от фонда над 111 хил. души са вложители са получили средствата си, като общата сума на изплатените депозити е 3.68 млрд. лв.През тази година банките изплатиха 150.6 млн. лв. за Фонда за гарантиране на влоговете и 95.7 млн. лв. за създадения през миналата година Фонд за преструктуриране на банки.


description: Белгийската Spadel Group купи водата "Девин", "Карлсберг България" с 20% ръст на приходите, Пет продукта кандидатстват за защита в ЕС, Nestle може да загуби права върху формата на KitKat в Европа, "Фантастико" откри най-новия си супермаркет в София

title: Седмични новини за ритейл

maintext:
© Капитал
Страницата е подготвена от екипа на "Регал" (regal.bg). Вашите новини от сектора очакваме на e-mail: editors@regal.bgАмериканският инвестиционен фонд Advent International продава дела си от 93.29% в "Девин". Купувач е базираната в Белгия семейна компания Spadel Group. Това е сред най-големите сделки на годината. Постигнатата оценка от 120 млн. евро за предприятието с оборот от почти 90 млн. лв. за 2016 е около три пъти повече от оценката, която фондът за дялово инвестиране направи преди седем години при придобиването на мажоритарния дял (тогава приходите са били 63.7 млн. лв.). Особено последната година "Девин" има силен ръст: при приходите - с 10% до 46 млн. евро за 2016 г., а при брутната печалба с над 30% (10.7 млн. евро EBITDA).Точният размер на плащането не е известен, защото от оценката трябва да се вземат само 93%, колкото е купуваният дял, и да се приспаднат дълговете, които са неизвестни. Според отчета за 2015 г. например дълговете към банки са около 10 млн. евро.Купувачът Spadel е специализиран в производството на натурална минерална вода, изворна вода и натурални плодови напитки. Приходите на компанията за 2015 г. са 242 млн. евро. Освен в Белгия фирмата продава продуктите си и във Франция, Холандия, Португалия и Великобритания, а сред марките й са SPA, BRU, BRECON CARREG и WATTWILLER.Водата е над 70% от бизнеса на "Девин", дружеството продава и сокове и е дистрибутор на RedBull. В началото на 2016 навлезе и в сегмента на газираната вода. Заедно с националната си мрежа от дистрибутори "Девин" доставя продуктите си до повече от 35 хил. магазина в цялата страна.Инвестиционният фонд Advent купи 79% от "Девин" в края на 2009 г., когато дружеството беше публично. Пакетът беше оценен на 28-29 млн. евро, а цялото предприятие на 40 млн. евро. Смяната на собствеността вероятно ще бъде завършена още през първото тримесечие на 2017 г. Сделката трябва да бъде разрешена от Комисията за защита на конкуренцията.През 2016 г. нетните приходи от продажби на "Карлсберг България" се увеличават с 20%. Това е най-големият ръст от присъствието на компанията на българския пазар от 2004 г. досега, съобщи изпълнителният директор Деян Беко.От началото на годината до края на ноември "Карлсберг България" е най-бързо развиващото се дружество в бирения бранш в страната. Продадените количества са се увеличили с 26.6%, а пазарният дял е нараснал с 4.3% и достига 27% за 11-те месеца, съобщи Бранимир Братанов, маркетинг директор, като цитира данни на Nielsen A/S.Марката "Пиринско" отбелязва 25% ръст на продажбите в обем и увеличава пазарния си дял до 16.4%. Тя е пазарен лидер при бирите и бира №1 в София, посочи Братанов. "Шуменско" отбелязва 32% ръст в обем за 11-те месеца и достига пазарен дял от 8.8%. Успехите на "Шуменско" се дължат основно на новата стъклена бутилка от 0.33 мл – известната "Бомбичка". Carlsberg, Tuborg, Budweiser Budvar, Erdinger и Grimbergen също отбелязват ръст, като той е най-висок при Budweiser – 270%. Компанията продължава да е лидер на пазара на сайдер с марката Somersby, която държи 55.8% в обем и 63.1% в стойност от пазара на сайдери в страната.До края на януари в Министерството на земеделието и храните ще постъпят заявления за пет хранителни продукта, които ще преминат националната процедура и ще кандидатстват в Брюксел за вписване в регистъра на защитените наименования за произход. Най-напреднала е подготовката на документацията за "Прясно месо от източнобалканска свиня" и "Куртовски розов домат". Информация и документи събират и производителите на "Странджански чай", "Реселешки лук", "Баничански лук", "Смилянски фасул".В рамките на двегодишна кампания "Да защитим българския вкус", инициирана от евродепутата Момчил Неков и подкрепена от българския клон на Slow Food, са избрани около 30 автентични продукта, които имат най-голям шанс да бъдат защитени чрез вписване в европейските регистри на защитените наименования за произход, географските указания и храните с традиционно специфичен характер.Месо от източнобалканска свиня вече се предлага в магазините на "Метро" в София и Пловдив. В края на ноември от компанията съобщиха, че през май 2017 г. българските производители на плодове и зеленчуци ще могат да продават продукцията си директно в магазините на веригата, които са 11 в 9 града в страната.Nestle може да загуби правата си върху формата на шоколадовите десертчета KitKat в ЕС след съдебно решение, според което европейската служба за защита на интелектуалната собственост не е доказала, че блокчето с четири секции има "отличителен характер". Службата ще трябва да определи дали тази триизмерна форма наистина е придобила отличителен характер във всички страни членки, по времето когато е регистрирана марката.Nestle подаде молба за защита на формата на KitKat през 2002 г., когато в ЕС членуваха 15 страни. След като Службата на ЕС за интелектуална собственост (EIPO) се съгласи да регистрира формата през 2006 г., британският производител Cadbury Schweppes, сега Mondelez, започна борба срещу това през 2007 г. Общият съд на ЕС обяви, че анулира решението на ведомството от 2012 г. да отхвърли жалбата на Mondelez, тъй като службата все още не е доказала "отличителния характер" на формата във всички страни членки.На 15 декември 2016 г. търговска верига "Фантастико" откри най-новия си супермаркет в София - в кв. "Гео Милев", на ул. "Николай Коперник" №27. Общата инвестиция в проекта надхвърля 7 млн. лв. И в този обект на веригата се предлага богат асортимент от стоки, пресни плодове и зеленчуци, има специално разработени сектори за био- и диетични продукти, козметика, прясна охладена риба, на място приготвено суши, различни видове прясно изцедени сокове. Магазинът разполага с кулинарен щанд с топла витрина, зона за прясно изпечен хляб, закуски и сандвичи, изпечени на място пици. Обособени са външни и вътрешни пространства за отдих и консумация.В рамките на магазина като допълнителни услуги има офиси за сключване на застраховки, за плащане на битови сметки, куриерски услуги, химическо чистене, магазин за мобилни услуги и комуникации и др. Супермаркетът има и прилежащи площи - 1100 кв.м новозасадена растителност, детска площадка, пейки, паркинг с 52 паркоместа. "Фантастико" притежава супермаркети под едноименната марка в София и в Кюстендил. Работещите във веригата са над 2800. През 2017 г. компанията ще открие нов търговски обект в гр. Елин Пелин.


description: Основният индекс Nikkei 225 се повиши с малко над половин процент, като достигна най-висока стойност от средата на декември миналата година. Bank of...

title: Японските акции се върнаха към растеж

maintext:
Основният индекс Nikkei 225 се повиши с малко над половин процент, като достигна най-висока стойност от средата на декември миналата година. Bank of Japan остави основния лихвен процент отрицателен на -0.10%, като подобри минимално прогнозите за икономиката. Подкрепа оказва и йената, която отново се запътва към към курс от 118 за един долар. Корейският Kospi се движи с повишение от четвърт процент, а Shanghai Composite продължава да се понижава, губейки нов процент.
Информацията е актуална към 08:35ч.


description: Еврото се оттласна от 22-месечно дъно спрямо долара

title: Провалът на Матео Ренци спъна само италианските банки

maintext:
Оставката на премиера на Италия Матео Ренци може да сложи прът в колелото на италианския банков сектор
© Tony Gentile
Инвеститорите приеха поредния политически шок през тази година с минимални щети. След като премиерът на Италия Матео Ренци загуби провелия се референдум за конституционни промени в неделя, борсата в Милано отвори с понижения в понеделник. Към края на сесията обаче основният индекс на капиталовия пазар сви загубите наполовина и FTSE MIB се понижи с 1.25%. Обект на разпродажби очаквано бяха банковите акции в страната. Banca di Milano оглави губещите емисии, поевтинявайки с 7.53%, с близо толкова се понижиха и теци на Banco Popolare. Емисията на най-големия кредитор в странатa Unicredit изгуби около 6%, а провалилата се на стрес теста Monte dei Paschi di Siena отчете 4% спад в стойността на акциите.
Оставката на премиера на Италия Матео Ренци прави бъдещето на кредиторите несигурно, което отключи разпродажбата. Той готвеше изчистването на сектора от лошите кредити рекапитализирането на затруднените банки. Европейската централна банка (ЕЦБ) постави конкретни условия по част от тях, като оставката на Ренци прави спазването им по-малко вероятно.
Турболенцията повлия и на еврото по време на азиатската сесия, когато беше обявена и оставката на правителството. Курсът му спрямо долара спадна до 1.0505, най-ниската стойност от март 2015 г. Към края на сесията обаче общата европейска валута възстанови загубите и поскъпна с половин процент. Това се дължеше от части и на по-слабия долар, като швейцарският франк възстанови паритета си с него, поскъпвайки с 0.15%, а паундът добави 0.05% до 1.2726. Йената се разграничи, прекосявайки нивото от 114 за долар, което е понижение от над половин процент.
Оптимизъм в реалния сектор
Несполуките в Италия повлияха на банките не само в страната. Секторният индекс Euro Stoxx Banks изгуби половин процент. Въпреки това борсите не записаха нулева сесия, като пазарният барометър Euro Stoxx 600 нарасна с 0.66%.
Доказателство за това беше борсата във Франкфурт. Основният индекс DAX нарасна с 1.29% въпреки политическата несигурност, която се очаква да даде отзвук и в ЕС. Зелена вълна имаше в реалния сектор, като акциите на BMW поскъпнаха с 2.79%, а толкова добавиха към цената си и тези на Thyssenkrupp. Подем се забелязваше и на борсата в Париж, където САС 40 нарасна с половин процент. В основата бяха акциите на производителя на стомана ArcelorMittal (+4.35%), които продължават доброто си представяне. Доходността им в последната година е 133%, а книжата на автомобилни производители също поскъпнаха. На този фон FTSE 100 постигна крехък ръст от 0.12%, главно с помощта на акциите от добива на суровини. Емисията на Antofagasta поскъпна с 3.39%, а акциите на минната BHP Billiton повишиха цената си с 2.07%.
ОПЕК продължи да крепи петрола
Цената на суровината поскъпна с близо процент, като сортът брент премина 55 долара за барел, а WTI се повиши до 52.22 долара. Петролният картел обяви, че очаква търсенето на нефт да расте и през 2017 г. със стабилни темпове, въпреки по-високата му очаквана цена.


description: Националното сдружение на частните болници, в което членуват 15 частни лечебни заведения в страната, е внесло жалба в Административния съд заради...

title: Сдружението на частните болници обжалва решение на НЗОК за разходването на 50 млн. лв.

maintext:
Частните болници искат НЗОК да им плати надлимитна дейност за 2016 г. в размер на 24 млн. лева.
© ЮЛИЯ ЛАЗАРОВА
посочва
Националното сдружение на частните болници, в което членуват 15 частни лечебни заведения в страната, е внесло жалба в Административния съд заради неразплатени средства в размер на 24 млн. лв. от здравната каса за 2016 г. и срещу решението й да отпусне допълнителни средства за годината, но не за покриване на дълга към тях, съобщава радио "Дарик".Конкретният повод за недоволството е решение на надзорния съвет на здравната каса от парите за здраве да се отпуснат над 50 млн. лева за лекарства, медицински изделия и диетични храни. Частните болници обаче апелират допълнителните средства да се използват на първо място за лечението на пациентите в болниците и искат съдът да отмени решението и да задължи касата с тези средства да изплати пълната стойност на дейността им за годината. Според информация на БНР надлимитната дейност в тези лечебни заведения, т.е. услугите, които ще останат неплатени за годината, е в размер на 24 милиона лева.Според Националното сдружение на частните болници НЗОК е нарушила почти всички административнопроизводствени правила при издаването на въпросното решение и очакват към делото да се присъединят и държавни и общински лечебни заведения, голяма част от които също няма да възвърнат пълната стойност на извършените процедури през 2016 г."Вярваме, че само с общи усилия ще успеем да постигнем адекватното заплащане на извършената и отчетена от лечебните ни заведения дейност. Чрез тази обща жалба ние заявяваме, че няма да приемем умишленото ощетяване на болници и пациенти, защото, ако не се обединим сега, рискуваме през 2017 г. финансовите рестрикции срещу нас да бъдат още по-драстични и незаконни",председателят на Националното сдружение на частните болници д-р Николай Болтаджиев, цитиран от investor.bg.


description: Реформаторският блок взе третия мандат за съставяне на правителство от президента Росен Плевнелиев. Получи го зам.-председателят на СДС Румен...

title: Реформаторският блок взе мандата за съставяне на правителство

maintext: Реформаторският блок взе третия мандат за съставяне на правителство от президента Росен Плевнелиев. Получи го зам.-председателят на СДС Румен Христов. Заедно с него в президентството бяха още Костадин Марков (СДС), лидерът на БНД Борислав Великов и Александър Христов от БЗНС. Съпредседателят на парламентарната група Найден Зеленогорски, който според процедурата трябваше да вземе мандата, не присъства. Партията, чийто зам.-председател е той - ДБГ, беше на мнение, че РБ трябва да върне мандата.След разговора с президента Румен Христов заяви, че е естествено премиерът да е от ГЕРБ. Той добави, че РБ ще започне повторни разговори за съставяне на кабинет с ГЕРБ, ПФ и БДЦ. Реформаторите имат една седмица срок или да изпълнят мандата, или да го върнат на президента.


description: Продажбата на близо една пета от най-голямата петролна компания в Русия е част от политиката на правителството да балансира бюджета в условията на...

title: Glencore и катарският държавен фонд купиха 19.5% от "Роснефт"

maintext: Продажбата на близо една пета от най-голямата петролна компания в Русия е част от политиката на правителството да балансира бюджета в условията на двегодишна рецесия. Цената на сделката е 10.5 млрд. евро, като Glencore и катарският държавен инвестиционен фонд ще имат равни дялове в руската компания.Руската държава ще запази контролен пакет от над 50% от акциите на компанията, обяви руският президент Владимир Путин.


description: Цената не позволява инвестирането на повече средства в търсенето на нови залежи, прогнозира минната компания Rangold Resources

title: След 10 години може да има дефицит на злато

maintext:
© В© Stringer . / Reuters
Оптимизирането на разходите и придобиването на закъсали мини са нормата в индустрията
В близкото бъдеще е вероятно на пазара на злато да възникне дефицит. Прогнозата е на британската минна компания Rangold Resoruces, която е част от сините чипове на борсата в Лондон. Причина за това е внезапният край на възстановяването на цената на златото, съобщава FT.
Без стимул за инвестиции
Борсовите котировки на ценния метал се сринаха от годишния връх от 1370 долара за тройунция до около 1170 долара след изборите в САЩ. Избирането на Доналд Тръмп за президент предвещава по-високи лихви в най-голямата икономика заради инфлационни очаквания. Това натисна надолу цената на златото, която e изгубила 8.20% от президентските избори в САЩ насам. Това доведе и до спад в цената на акциите на основните производители, сред които и тези на Rangold Resources.
Данните от сектора показват, че годишните инвестиции в търсенето на залежи са около 4 млрд. долара спрямо 10 млрд. през 2012 г. Руската "Петропавловск" например е свила бюджета си в тази насока с две трети. Краткосрочният период на по-висока цена не е позволил на бюджетите за инвестиции да се върнат към обичайните си нива.
Това е една от причините за прогнозата на Rangold Resources. Липсата на разработване на нови находища води до изчерпване на старите. С експлоатацията им започват да се трупат и по-високи разходи на единица продукция. От индустрията предупреждават, че ако компаниите не отделят повече пари за изследвания и скоро не се намерят висококачествени залежи, предлагането ще започне да изостава. Този процес може да приключи в рамките на десетилетие.
Индустрия на икономиите
Индикатори за тези развития не липсват в реалния бизнес. Малко производители си позволяват да разширяват добива си, пише FT. Вместо това те се концентрират в свиването на оперативните разходи и разширяването на находищата в експлоатация. Също така, вместо да търсят нови находища, водещите производители предпочитат да закупуват разработени от производители, които не могат да излязат на печалба. Такива не липсват, като Kalgoorlie, най-голямата мина в Австралия, се очаква да бъде придобита от китайска минна компания.
"Миньорите имат малко повече място около врата си през настоящата година. Пазарите са обаче остават изключително консервативни към тях. Компаниите първо трябва да докажат, че могат да осигурят възвращаемост върху капитала на акционерите си", коментира Джо Уикуайър от Fidelity. Това е една от причините добиващите злато дружества да се стремят да не харчат твърде много за инвестиции. Така те освобождават част от паричния поток, която могат да полазват за изплащане на дивиденти към акционерите. Това цели да повиши шансовете им да наберат капитал през борсата в бъдеще.
Ниската цена на златото в момента може да индикира дъното на цикъл. Зад това застава друг британски производител - Acaia Mining. Компанията възнамерява да се възползва от ниските цени, като започне отрано да търси нови зележи, готвейки се за възстановяването си в бъдеще. В плановете ѝ влизат 60 потенциални рудника в Африка. Дестинации не липсват, като Иран е сочен за страна с потенциал и много неизследвани находища. Вдигането на санкциите и заявките на правителството за готовност да приеме чуждестранни инвестиции може да доведат до развитие на минната индустрия в страната.


description: "Какво искат децата за Коледа" е поредица фотографии на Reuters, на които деца позират с рисунки на желанията си за подаръци. На снимката вляво е...

title: Снимка на седмицата

maintext: "Какво искат децата за Коледа" е поредица фотографии на Reuters, на които деца позират с рисунки на желанията си за подаръци. На снимката вляво е 9-годишният Нацуки Арига от Токио, който иска комикси за японска история, а на тази вдясно 11-годишният Уилям от Оудби, Великобритания, си поръчва нови обувки за ръгби.


title: Графика на деня: Нивото на безработица в ЕС през октомври намалява до 8.3%

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 48 // 03.12.2016 Прочетете Капитал Daily Брой 225 // 05.12.2016 Прочетете


description: Това е съобщил пред "Асошиейтед прес" Майкъл Липман, мениджърът на 53-годишната британска поп икона. Малко по-рано днес говорител на местната полиция...

title: Сърдечна недостатъчност е причинила смъртта на Джорж Майкъл

maintext:
© В© Reuters Photographer / Reuter
Това е съобщил пред "Асошиейтед прес" Майкъл Липман, мениджърът на 53-годишната британска поп икона. Малко по-рано днес говорител на местната полиция окачестви кончината на Джордж Майкъл като "необяснена, но не подозрителна". 53-годишният легендарен музикант е починал тази нощ в своя дом в Лондон. През последните години Джордж Майкъл е имал серия здравословни проблеми, затова публичните му изяви се броят на пръсти от 2011 г. насам.


description: Формалните договорености могат да останат само на хартия, смятат анализатори

title: Споразумението на ОПЕК минава през стабилизиране на цената на петрола

maintext:
Генералният секретар на ОПЕК Мохамед Баркиндо
© Heinz-Peter Bader
Макар и ОПЕК да стигна до формално съгласие за ограничаване на предлагането, анализаторите все още не са сигурни, че подписите под документа ще са достатъчни за спазването му. Причина за това е, че ограничителите на предлагането разчитат това да доведе до стабилизиране на цената, пише Financial Times. Дотук обаче прогнозите не подкрепят подобно явление, като големите пазарни участници очакват цена от 55 долара за барел през първата половина на 2017 г.
Голям залог
Саудитска Арабия, която предложи ограничаването на добива, направи и най-голямата отстъпка. От 1 януари 2017 г. страната ще добива 486 хил. барела по-малко, като поема върху плещите си 40% от общото понижение. Заедно с регионалните си съюзници Кувейт, Катар и Обединените арабски емирства (ОАЕ) четирите производителя допринасят за над 65% от ограничаването на добива.
Според анализаторите те ще се придържат към договорката независимо от резултата ѝ върху пазара. За Саудитска Арабия барел петрол в диапазона 50-55 долара за барел няма да доведе до елиминиране на бюджетния дефицит. През лятото страната прибегна до първата международна емисия облигации от началото на века, с която закърпи финансите си.
Запазването на цената в установените вече граници може да е препъникамъкът и за останалите членове. Ирак се съгласи да ограничи производството с 210 хил. барела на ден, но дали това ще стане реалност остава несигурно. Една от причините за опасенията е, че частни компании оперират значителна част от кладенците, пише FT. За да спази ангажимента, страната ще трябва да намали добива на държавната компания, което директно ще намали приходите в бюджета.
Иран също остава въпросителна. Страната извоюва най-голямата отстъпка, като стана единственият член на ОПЕК, който получи зелена светлина да увеличи производството си. Техеран може да добави още 90 хил. барела дневно от началото на януари с уговорката да спре дотам през първите шест месеца на договора.
Несигурен колектив
Най-непредсказуеми са Нигерия и Либия. Двете страни, в които се водят военни действия, бяха оставени извън договора. Преди началото на конфликта в Нигерия тя даде заявка, че търси повишение на добива. В Либия след Кадафи контролът върху производството вече не е централизиран и съответно категорични ангажименти не могат да бъдат поети. Стабилизирането им политически със сигурност ще доведе и до ръст и на доставките. Последното при Венецуела не се очаква да е скоро, но страната се определя като непредсказуема от анализаторите.
Номинално ОПЕК не е сама в усилията си. Организацията призова производителите извън обединението да оттеглят 600 хил. барела на ден от пазара. Русия, която е и най-големият производител, заяви, че ще допринесе за половина от това, като няма да покачи добива си над 11 млн. барела на ден през идната година.
Все още не става ясно откъде ще дойдат останалите 300 хил. барела. Казахстан и Оман са изявили интерес, съобщава FT, но за момента той няма конкретно измерение. Мексико, Бразилия и Азербайджан също до момента не са заявили позицията си.
Третият най-голям производител САЩ пък няма нито интерес, нито способност да контролира предлагането си. Шистовият добив следва близко цената на петрола, което се очаква да спъне усилията на ОПЕК.


description: И още: Преди "Борисов 3" се очертава "Пеевски 2"; Недопускането на външни експерти в Хитрино - напълно законно и доста нахално

title: Мнения Daily: По стълбището надолу

maintext:
Можем да си припомним как завърши един от злочестите опити за интеграция точно на варненския кв. "Максуда", откъдето е нападателят
© ГЕОРГИ КОЖУХАРОВ
Една безпристрастна прокуратура би предпочела да разполага с възможно най-голям набор от експертни констатации.
Фотограф: Капитал
От текст на Борис Славчев за "Дневник"
След "Борисов 1" дойде правителството на Пламен Орешарски, което спокойно може да бъде определено като "Пеевски 1", заради тоталната корупционна доминация на Делян Пеевски и ДПС в него. От своя страна то беше наследено от "Борисов 2". В преходния период ГЕРБ успя доста умело да симулира политическа алтернатива и промяна, като в същото време не промени нищо в корупционния модел. Не се промени схемата с обществените поръчки и консумацията на еврофондове, а вторичното ограбване на активите на КТБ от фирми близки до Пеевски и властта продължи с пълна сила.
В този смисъл следващо правителство тип "Беров" или "Пеевски 2" изглежда логично продължение, за да може след него отново на бял кон да дойде "Борисов 3" и приемствеността да се запази.
Ключовото в сегашния корупционен модел е непрекъсваемостта. Ако достъпът до публични ресурси секне дори и за месец, а информацията, примерно за разграбването на КТБ стане публична, моделът приключва. Затова е тази суетня, не заради референдума. За пръв път от 2007 г. непрекъсваемостта е поставена на карта и след служебен кабинет. По вероятно е ДПС и ГЕРБ да не контролират достатъчно партии от следващо парламентарно мнозинство. Затова преходно правителство, което гарантира неприкосновеност на модела, е удобно и за укрепване на позициите.
От текст на Веселина Седларска за reduta.bgБежанец блъсна жена по стълбите в метрото в Берлин. "Доволна ли си сега, танте Меркел, видя ли какво докара на Европа?" Не, не бил бежанец. Българин бил. Кратка тишина, конфуз. Българинът се казва Светослав Стойков и е жител на кв. "Максуда" във Варна. "Какъв българин, той е циганин, изверг, изрод, изчадие" и т.н. всичко, което се сетите, пишат човек след човек в интернет. През такива фази мина общественото мнение по повод новината.Светослав Стойков е българин. Роден е в българския град Добрич, живял е в българския град Варна, има български паспорт. За всичко, което е той в момента, имат заслуги българското общество, българската образователна система, българските правоохранителни органи.Искаме или не искаме да го признаем, всички сме съучастници. Този циганин ще да е бил добре интегриран – написа някой. И с това ми припомни как завърши един от злочестите опити за интеграция точно на кв. "Максуда", откъдето е Светослав Стойков. За да се премахнат незаконните жилища в този варненски квартал, бяха предвидени европейски пари по оперативна програма "Региони в растеж". До 2020 г. трябваше да бъдат усвоени 86 млн. лева за социални жилища. Четири милиона от тях бяха загубени. С тях беше предвидено да се построят 40 социални жилища върху обществен терен във Варна. Социално слаби хора има, европейски пари за жилища за тях има, терен – няма. Кв. "Възраждане" въстана срещу идеята. И в село Каменар хората се опълчиха с обичайния аргумент: Имаме си достатъчно цигани в селото, не ни трябват още.Знам какво си мислите в този момент. И да беше построен блокът, те щяха да го разсипят като оня прословут бл. 20 в Ямбол, който стана опасен за самите живеещи в него, защото те го бяха оглозгали. Да, може би щеше да стане тъкмо така. Но хайде кажете как да се направи. Как да се интегрират циганите, ако голямото отхвърля малкото?Предлагам да се откажем от кухата дума интеграция, която вече не върши никаква работа, освен да измъкне някакви пари от някакъв донор за някаква неправителствена организация. Ромските проблеми отдавна са извън възможностите на неправителствените организации. Мина времето на сладките за ромските лидери проекти, безсмислените семинари, злоупотребените хонорари, нетрайните демонстрации на добри практики и други неправителствени тралала.Сега въпросите могат да се решават единствено и само с помощта на всички институции на държавата. Въпросът е или-или. Или политиката ще престане да употребява циганите в полза на политиците по време на избори, или лавината на немотия, неграмотност, престъпност и безработица ще унищожи всичко по пътя си.А проблемът не е чак толкова сложен, колкото ни го обясняват. Просто трябва да се направят три неща. Децата от гетото да ходят на училище, майките и бащите им да ходят на работа, а законът да е безпощадно строг и еднакво приложим за всеки, който го е престъпил. Това трябва да поискаме от нашата държава, вместо да си градим легенди, че щом Светослав е от "Максуда", значи не е българин и следователно срамът не е за нас. Съжалявам, за нас е.От текст на Петя Владимирова за "Дневник""Част от железния път липсва... 9-метрова дупка на мястото на взрива..." Тези думи на източник от прокуратурата пред "Дневник" ни отварят очите за огромните затруднения, които трябва да преодолеят разследващите, за да установят действителните причини за трагедията, която отне седем живота. Но и предизвикват недоумение пред категоричния отказ да бъдат допуснати външни експерти на мястото на инцидента. Недоумение, което не поставя под съмнение качествата на наетите специалисти, а поставя въпроси пред водещата разследването прокуратура. И не става дума само за наетите от фирмата превозвач експерти - тях можем да ги подозираме в заинтересованост, въпреки че всяка специализирана фирма е заинтересована и от друго - да си пази реномето например.Защо досега никой от правителството не обясни каква е причината да бъде отказана помощта, предложена от Израел, Турция и Унгария, нито каква точно помощ са ни предложили и имало ли е досега случай да сме отказвали. Ако е била предложена и експертна помощ, недоумението се засилва и предизвиква тежки размисли.На въпросите за чуждите експерти, недопуснати на мястото, пред медиите в Хитрино главният прокурор обясни, че техните констатации не биха имали процесуална стойност. Разбира се, че нямат априори: според нашия Наказателно-процесуален кодекс, за да има някое действие стойност в процеса, то трябва да бъде разпоредено с изрично постановление на прокурора. Но принципната безпристрастна и отговорна прокуратура би предпочела да разполага с възможно най-голям набор от експертни констатации, за да може да се ориентира:чуждите констатации може да нямат процесуална стойност, но може да насочат/да помогнат на разследващите. Казано иначе, недопускането на експертите е законно, но дали е разумно с оглед установяването на истината?Малко скромност не е излишна, като си знае прокуратурата подвизите.Коментирайки частното разследване, което фирмата - собственик на локомотивите иска да прави, главният прокурор подчерта в същото изявление, че то освен че няма процесуална стойност, на работещите по него "няма да се даде достъп до улики, които могат да бъдат унищожени".Прокуратура, в която се фалшифицират и изчезват писмени доказателства по изключително важни наказателни дела, засягащи действията на държавни институции, като Комисията за конфликт на интереси и нейния началник Филип Златанов (тефтерите на Златанов изчезнаха, без да бъде потърсена отговорност от никого), та тази прокуратура да ни говори за унищожаване на улики... Не е ли малко... нахално...


description: Това са очакванията на инвеститорите в Силициевата долина за предстоящата година

title: 2017: По-малко пари за стартъпи, но по-фокусирани инвестиции

maintext:
© Юлия Лазарова
В България през 2017 г. се очакват повече сделки, заради новия рисков капитал на фондовете
Няма стартъп балон, категорични са партньори от фондовете Andreessen Horowitz, Greylock Partners и Google Ventures
През 2016 г. в глобален мащаб е имало по-малко рискови инвестиции спрямо година по-рано, но това не на всяка цена е лоша новина. Базираната в Лондон Ernst & Young (EY) отчита, че през третото тримесечие на годината в САЩ стартиращите компании са привлекли 41.3 млрд. долара в 2.8 хил. сделки. Голяма част от тях - 916 сделки и 16.9 млрд. долара са потекли в посока Сан Франциско, меката на стартъп културата. "В сравнение с миналата година финансирането е намаляло", казва Джефри Грабоу от американското поразделение на EY пред VentureBeat. По неговите думи причините са спада не са много - основната е, че средата трябва първо да поеме и използва инвестициите от последните години. Друг важен фактор е, че голяма част от рисковия капитал се измества към инвестиции на по-късен етап от развитието на компаниите, където сделките са за по-големи суми и се случват по-бавно.През 2017 г. се очаква рисковите инвестиции да продължат да забавят темпото си. Данни на Silicon Valley Bank (SVB) сочат, че догодина в Долината финансирането за млади компании ще е около 25 млрд. долара или почти 40% по-малко от 2016 г., пише електронното издание VentureBeat.Другите очаквания на SVB са, че платформите за съвместно инвестиране като AngelList, Republic, OurCrowd ще се разраснат повече от миналата година, защото стартиращите компании в начален етап от развитието си ще търсят алтернативи да наберат капитал.Горещите теми за стартъп света ще продължат да са в сферата на високите технологии. От Google Ventures напимер очакват, че разработки в сферата на машинното обучение и изкуствения интелект (AI), както и технологии с гласови команди ще бъдат в светлината на прожекторите. Други прогнози са, че корпоративният софтуер ще расте все повече - основно в посока AI, големи масиви данни (big data) и различни приложения. Разработките ще бъдат насочени основно към здравеопазването, строителството, недвижимите имоти и финансовия сектор, казат още от фондовете пред VentureBeat.В технологично отношение българската стартъп екосистема ще последва тенденциите в Силициеевата долина. Но за разлика от САЩ на местна почва инвестициите през следващите една-две години ще са повече от 2016 г.Изминалата година носи сходни белези и на местна почва - финансирането за стартиращи компании беше малко, следователно и броят на сделките беше ограничен. Това се дължеше предимно на факта, че най-активните фондове за инвестиции в начален етап - LauncHub и Eleven, както и такива за по-напреднали компании като NEVEQ II, бяха поизпразнили портфейлите си към края на периода. Но през годината започна да се усеща и желанието на частните инвеститори да влязат при рисковия капитал.Акселераторските програми си свършиха работата, а сега е време за частните инвеститори и бизнес ангелите да станат по-активни, което се и вижда, каза преди месеци за "Капитал" Дани Томов, партньор в Eleven.През годината се появиха нови частни фондове - като Armada Capital например. И софтуерният разработчик "Юнисофт" също обяви, че иска да финансира млади компании.От 2017 г. могат да се очакват добри новини. Причината е не на последно място в свежия капитал от 50 млн. евро, който отново ще потече към познатите фондове. Три от тях вече са подписали договорите си - LauncHub, BlackPeak и Empower. В момента в обращение и процес на договаряне са още 15 млн. евро, които могат да отидат към NEVEQ II или Eleven.Колкото до областите, които ще са под прожекторите на стартъп екосистемата в България - те ще следват световните тенденции. Неизненадващо става дума за технологии. "През 2017 ще навлизат индустриите на бъдещето - технологии в медицината, нанотехнологиите, образованието, добавената реалност, роботиката – всичко, което подобрява драстично живота на голяма група хора по света. Мобилни приложения и социални платформи има достатъчно" , каза в ефира на Bloomberg TV Никола Янев, президент на преакселераторската програма Start It Smart.


description: КТ "Подкрепа" иска да се премахне таксата от 4.5% върху вноските на осигуряващите се в частни пенсионни фондове; в София вече действат засилени мерки за сигурност пред дипломатическите представителства и институции; Централният регистър на особенинте залози ще се води от Агенцията по вписванията

title: Вечерни новини: 20 декември

maintext:
Шотландия иска да остане член на единния пазар на ЕС, след като Великобритания напусне блока. Освен това властите в Единбург ще настояват за повече правомощия от Лондон, за да защитават по-добре интересите на силно проевропейската съставна част на Обединеното кралство. Това заяви премиерът на Шотландия Никола Стърджън, цитирана от "Ройтерс". Според нея на първо място трябва да бъде убедено Обединеното кралство, че предложенията на Шотландия си заслужават дебат. Шотландия иска да води собствена миграционна политика на северните територии от Великобритания, където населението застарява. Лондон отвърна, че ще обмисли предложенията на Единбург, но че позицията на правителството е ясна - няма да има втори референдум за независимост, след като такъв се е провел преди едва две години и резултатът е бил приет от двете страни.
Фотограф: RUSSELL CHEYNE
Фотограф: Abdalrhman Ismail
Фотограф: Fayaz Aziz
Според президента на конфедерацията Димитър Манолов за тези пари хората не получават абсолютно никаква услуга, съобщава БТА. Синдикатът иска да отпадне и задължителното събиране на инвестиционната такса от 0.9 на сто годишно и начисляването ѝ само върху положителен финансов резултат. "Тази такса се събира ежегодно върху всички пари на осигурените лица, а не само върху доходността", твърди Манолов. Такси се събират и когато пенсионните дружества работят на загуба и активите на фондовете намаляват, както беше през кризисната 2008 г., припомнят от КТ "Подкрепа". Синдикатите са изчислили, че всички удържани такси през 2002 г. са били в размер на 12.4 млн. лева, а за 2015 г., която е последната отчетена, тези такси вече са в размер на 140.4 млн. лв.Това заяви директорът на столичната полиция Младен Маринов. До мярката се стигна след инцидента в Берлин, където камион се вряза в коледен базар. Въпреки че всички посолства в столицата се охраняват от полиция и жандармерия, от СДВР са решили да засилят присъствието си с цел превенция. Подобни мерки за сигурност се предвиждат и за новогодишния концерт на пл. "Ал. Батенберг". Министърът на вътрешните работи в оставка е наредила засилване на граничния контрол и охраната на мероприятия, свързани с коледните и новогодишните празници, места, посещавани от големи групи от хора, търговски центрове, коледни базари, концерти и чествания. Мерките се отнасят и за обекти от националната транспортна инфраструктура като метростанции, спирки, жп и автогари и летища.Депутатите приеха на второ четене промени в Закона за особените залози, с които се цели намаляване на административната тежест и осигуряване на публичен и безплатен достъп до информацията в регистъра чрез интернет.Досега Централният регистър на особените залози беше юридическо лице на бюджетна издръжка към министъра на правосъдието. Промените предвиждат в електронната база данни на Централния регистър на особените залози да се прави всяко вписване, заличаване или обявяване в персоналната партида на залогодателя в електронната форма, по която се прилагат заявленията и приложените към тях документи.Парламентът прие във вторник на първо четене промените, внесени от Министерския съвет. Измененията въвеждат в българското законодателство изискванията на директива на Европейския парламент и на съвета от 26 ноември 2014 г. за уреждането на искове за обезщетения за нарушения в областта на конкуренцията.съобщи "Дневник", като цитира източници от партията. Предвижда се още да бъдат обсъждани и смени на хората, които представляват АБВ, както и нови политики, които да я отворят към младите. "Обсъждаме не за пръв път промени в ръководството, но още нищо не е решено. Винаги сме искали да правим партия, която не е на някого. Няма драма при смяна на ръководството, както и умишлено не сме в парламента. При всички случаи ще останем в ръководството, каквото и да решим", заяви пред "Дневник" зам.-председателят на АБВ Ивайло Калфин. Коментарът му бе в отговор на слуховете, че той, Първанов и Румен Петков напускат постовете си в ръководството на АБВ. В сряда се очаква Първанов да даде пресконференция.Управляващите в Полша оттеглиха спорния медиен закон, който предизвика най-сериозната политическа криза от години. След четири дни на протести на граждани около парламента и окупация на пленарната зала от опозиционни депутати правителството пое ангажимент пред президента Анджей Дуда да не въвежда ограничения за присъствието на медии в Сейма, съобщи в. Guardian. По-късно това беше потвърдено и от долната камара на парламента. За втори път консервативната популистка партия "Право и справедливост" оттегля проектозакон, който води до масови протести от гражданското общество и опозицията. Предишният такъв случай бешe опитът ѝ да забрани абортите при всякакви обстоятелства, дори когато бременността е резултат от изнасилване или сериозно застрашава живота на майката. Новите правила за работа на журналистите в Сейма, които трябваше да влязат в сила от 1 януари, позволяваха в главната сграда, в която заседават депутатите, да влизат само специално акредитирани кореспонденти (не повече от двама от редакция). За журналистите се предвиждаше създаване на пресцентър в друга част на парламента, където повечето от тях да имат постоянен достъп. Забраняваше се и прякото записване на парламентарните сесии освен за пет избрани телевизионни станции.Най-малко 25 хил. цивилни и бунтовници са напуснали бунтовническия анклав в Алепо от началото на евакуацията, започнала преди 5 дни, съобщи говорителка на Международния комитет на Червения кръст, предаде AFP. Само в понеделник са били евакуирани 15 хил. души от анклава, каза говорителката Инги Седки. Същевременно сирийската армия призова във вторник последните бунтовници и цивилни в анклава да го напуснат, за да поемат сирийските власти изцяло контрола върху втория по големина сирийски град.Австрийските власти са разкрили турска престъпна организация, вкарала незаконно около 10 хил. мигранти в Западна Европа през последните 10 години, съобщи министерството на вътрешните работи, цитирано от DPA. Групата е спечелила близо 15 млн. евро от транспортирането на сирийци, иракчани, иранци, афганистанци и пакистанци. Австрийският вътрешен министър Волфганг Соботка заяви, че подобни контрабандни дейности носят печалби, "които са много по-големи от тези от наркопрестъпления". Задържани са 10 членове на бандата, а срещу някои вече се водят съдебни действия. Тримата турци, за които се предполага, че са ръководили групата, все още се издирват. Освен Австрия сред крайните им цели били Германия, Италия, Швейцария, Франция и Швеция.Фондация "Америка за България" започва да набира кандидати за обменната си програма "Лидери в земеделието". Фондацията ще изпрати на обучение в САЩ 16 български специалисти от аграрния сектор, а целта на програмата е да подкрепи развитието на модерно и конкурентоспособно земеделие в България. Кандидати за програмата ще се набират до 31 януари 2017 г. Участие в програмата "Лидери в земеделието" могат да вземат български фермери, мениджъри, технически специалисти, учени, преподаватели или администратори. Участниците ще преминат интензивни групови обучения в САЩ в рамките на около две седмици. Те ще се обучават в две основни направления - млечно говедовъдство и месно говедовъдство. Българските фермери ще се запознаят със съвременните маркетингови стратегии и подходи за добавяне на стойност към земеделската продукция.Facebook получи антитръстово обвинение от регулаторите в Европейския съюз (ЕС), които твърдят, че американската компания може да е ги е подвела, когато е поискала одобрение на сделката за купуването на чат услугата WhatsApp през 2014 г., пише Bloomberg. Най-голямата социална мрежа в света е изправена пред възможността да ѝ бъде наложена глоба до 1% от годишните ѝ продажби за това, че е предоставила "некоректна или подвеждаща информация" по време на разглеждането на придобиването от ЕС през 2014 г. До 31 януари компанията трябва да отговори на Европейската комисия. Одобрението на сделката като цяло не е изправено пред рискове, посочват властите в официално изявление. Facebook е поредният технологичен гигант, към който ЕС обръща поглед тази година, след като нареди на Apple да плати близо 13 млрд. евро и започна три отделни антитръстови разследвания на Google.Кметството на Мадрид и компанията Free2Move, която е притежание на групата "Пежо - Ситроен" и ще налага споделените автомобили, пуснаха вчера 500 електромобила в рамките нов проект в испанската столица. Партньор в него е и специализираната в разработка на автоматизирани решения за паркиране фирма EYSA. Проектът, кръстен Еmov, ще използва 500 електромобила "Ситроен C-Зеро" и е първи подобен в Испания. Специално разработено приложение за смартфони ще позволява запазване на автомобила, отключването му и ползването на цена 19 евроцента на минута, или 59 евро дневно.


description: Целта на кметовете на Париж, Мексико сити, Мадрид и Атина е да се подобри качеството на въздуха и да се предотвратят смъртни случаи заради замърсяването

title: Четири големи града ще забранят дизеловите превозни средства до 2025 г.

maintext:
д "Шанз-Елизе" е затворен за автомобили. "Нашият град изпълнява смел план. Постепенно ще забраним най-замърсяващите превозни средства и ще помогнем на парижани с конкретни мерки", посочва кметът на града Ан Идалго.
Кметовете на Париж, Мексико сити, Мадрид и Атина заявиха, че ще забранят употребата на всички задвижвани от дизел автомобили и камиони до средата на следващото десетилетие. Целта е да се подобри качеството на въздуха, като ще бъдат предоставени различни стимули за използването на алтернативни превозни средства и ще бъдат насърчени колоезденето и вървенето пеш, пише ВВС.Употребата на дизел в транспорта се превърна в тема на все повече дискусии през последните години на фона на притесненията за отражението му върху качеството на въздуха. Световната здравна организация твърди, че около 3 млн. смъртни случаи на година са свързани със замърсяването на въздуха.Природозащитни групи прибягват до съдилищата, за да наложат стандарти и регулации за по-чист въздух. Във Великобритания наскоро активисти успяха да накарат правителството да действа по-бързо в тази сфера.Сега кметове на няколко големи града с проблеми в качеството на въздуха са решили да използват правомощията си, за да спрат използването на дизела. "Лондонският кмет обмисля по-дръзки решения от своя предшественик и предлага разширяване на планираната "Зона с изключително ниски емисии". Ние приветстваме това, но искаме той да отиде още по-далеч. И това не е проблем само на Лондон. Необходима е национална мрежа от зони с чист въздух, така че проблемът да не се премести на други места", казва адвокатът на ClientEarth Алън Андрюс.Забраната на дизела е стъпка с голямо значение, твърдят анализатори. Автопроизводителите ще вземат предвид това решение и ще знаят, че е въпрос на време, преди други кметове да го последват. Историята показва, че компании, които не вървят в крачка с екологичните стандарти, изпадат от глобалния пазар. В момента се наблюдават действия към усъвършенстването на електрическите автомобили и хибридите и това ще се превърне в норма.Първоначално правителствата насърчаваха дизеловите превозни средства, тъй като произвеждат по-малко въглеродни емисии, които ускоряват климатичните промени. Но производителите не успяха да се справят с почистването на местните замърсявания, така че сега дизеловите автомобили са на прицел. Кметовете на четирите града обещаха, че "ще направят всичко по силите си, за да стимулират употребата на електрически и хибридни превозни средства"."Не е тайна, че в Мексико сити имаме два проблема – замърсяването на въздуха и трафика. Разширявайки алтернативните транспортни опции като метрото и инвестирайки в инфраструктурата за колоездачи, ние работим за облекчаване на претовареността на нашите пътища и на нашите дробове", заявява кметът на града Мигел Анхел Мансера.Париж вече е предприел серия от мерки за намаляване на вредните ефекти от дизеловите автомобили и камиони. Превозни средства, регистрирани преди 1997 г., не мога да влизат в града, като рестрикциите се разширяват всяка година до 2020 г. Веднъж в месеца булевар


description: Veuve Clicquot Arrow е пуснат на пазара, за да почете пътешествията, които марката, още от създаването си през 1772, прави през годините, като...

title: Veuve Clicquot Arrow-не просто шампанско, а стил на живот

maintext:
Публикацията е част от платеното съдържание в Капитал Light.
Veuve Clicquot Arrow е пуснат на пазара, за да почете пътешествията, които марката, още от създаването си през 1772, прави през годините, като първата марка шампанско, която се изнася от Шампан за руския царски двор. През 18 и 19 век пътуванията са били големи приключения, а да се изпраща шампанско до далечни точки по света е било истинско предизвикателство.Колекцията Veuve Clicquot Arrow отново прави тези пътешествия, като избира 29 града в целия свят, като стрелката посочва разстоянието от всеки град до Реймс, родното място на марката.Veuve Clicquot е не просто шампанско, а стил на живот. Veuve Clicquot носи радост и удоволствие на целия свят със своята иноватиност, креативност и малка доза лудост.С аромат на бели плодове и стафиди, ванилия и прясно изпечен козунак, перфектен баланс и изключителна първоначална свежест и сила на вкуса Veuve Clicquot Yellow Label е толкова разпознаваемо и харесвано от ценителите.


description: HR мениджърът в Publicis пред "Капитал"

title: Виктория Петрова: Стажантските програми са форма за подбор на бъдещи служители

maintext:
[Личен архив]
Текстът е част от специалното издание "Най-добрите университети в България". То използва данните от Рейтинговата система на висшите училища в България 2016, създадена от консорциум "ИОО-С" в изпълнение на обществена поръчка на Министерството на образованието и науката. Системата подпомага потребителите при избор на висше училище, а в специалното издание на "Капитал" можете да намерите анализ на изводите от рейтинга, както и полезна информация за ключови специалности, университети, студентски обмен и възможности за финансиране на образованието. Изданието може да бъде намерено в дигитален вариант в библиотеката на capital.bg, а в хартиен – в търговската мрежа (OMV, Лукойл, BILLA, Inmedio, Relay, One minute, Lafka – централни обекти) или с онлайн поръчка. Всички текстове по темата можете да откриете тук.
Профил
Виктория Петрова е мениджър "Човешки ресурси" повече от седем години в Publicis One, най-голямата комуникационна група в България с над 140 служители. Преди 13 години започва като PR специалист във водеща агенция, след което e имала възможността да работи в местни и международни агенции за рекламно и комуникационно консултиране. Завършила е магистратура организационно поведение и консултиране на организацията в Софийския университет и оттогава се занимава с управлението и развитието на таланти в сферата на комуникациите. Вярва, че познаването на бизнеса и спецификата му, както и разбирането за важността на комуникациите в процеса на управление на хора, са ключови за успеха на всеки HR мениджър.
Бизнесът в България е категоричен, че много университетски специалности не съответстват на потребностите на пазара на труда. "При нас често идват хора с много теоретични знания и почти никакви практически умения. Безспорно теорията е важна основа, но липсата на другото изисква от кандидатите за позиция в нашата компания да започнат да се учат отначало", споделя HR мениджърът на комуникационна агенция Publicis - София, Виктория Петрова.Това е една от причинните през последните години да се създават все повече дисциплини, спонсорирани и обезпечени с преподаватели от самия бизнес. Целта е младите хора да бъдат подготвени за по-нишови позиции, които остават встрани от общите програми на специалностите в университетите, но пък са важни за пазара. Такава инициатива е поел и комуникационният холдинг "Publicis Groupe България".Компанията има своя топ 3 университети, с които работи - Националната художествена академия (НХА), Нов български университет (НБУ) и Софийския университет (СУ). И в трите учебни заведения агенцията организира лекции и уъркшопи и провежда стажантски програми. "На срещите със студентите винаги се стремим да даваме конкретни задачи, да обсъждаме реални интересни казуси, защото е по-полезно за студентите", обяснява HR мениджърът в Publicis - София, Виктория Петрова.И коментира, че никога не правят просто презентация на стажантската си програма, а винаги подготвят нещо, което да е полезно за студентите. "Това е адекватният начин да им помогнем да преодолеят празнината, която има между бизнеса и образованието, и да осъществим по-откровена и полезна връзка", споделя тя.По думите й и в чужбина, и в България образованието по комуникации е доста общо. "То дава една добра основа, която е важна, но няма никакви практически умения", обяснява Петрова. Разказва също, че често получава имейли, в които кандидатите за работа или стаж пишат, че искат да се занимават с комуникации, маркетинг или реклама, но нищо конкретно. "Ние имаме 58 различни позиции, тотално различни една от друга. За едни се иска да имаш художествено, дизайнерско образование, има програмисти, специалисти по дигитални комуникации, медиа планьори, хора които организират събитията, PR и т.н.", дава пример тя. Позициите са много, за тях се изискват специфични знания, а това все още убягва на студентите. Образованието пък не може да го предаде към младите хора, така че да са по-наясно какво искат и могат да правят.В "Publicis България" за разлика от много други компании стажантите се избират с конкурс, защото на тях гледат като на бъдещи служители. "Те минават през три етапа на подбор, както при кандидатстване за работа. Първо CV, след това им възлагаме конкретна задача, съобразена с позицията, за която кандидатстват. Накрая среща за интервю с мен и човека, който е определен за ментор", разказва Виктория Петрова какво е различното в Publicis. В агенцията гледат на стажа като на процес, след който хората ще получат възможност да останат на работа. "Затова ги подбираме още на този първи етап, а не на следващи", категорична е Петрова.Практиката е три месеца на пълен работен ден, защото според екипа на Publicis един месец е недостатъчен. "Докато човекът опознае екипа и спецификата на работата, месецът е изтекъл. Ние искаме нашите стажанти да работят върху конкретни проекти и да минат през целия процес на работа под наблюдението на ментор", обяснява Виктория Петрова. След като задачата е завършена, идва реален клиент на агенцията и стажантът представя проекта си. След този тримесечен етап следват още три месеца на изпитателен договор и след тях се преценява дали човекът може да остане на работа."Вземаме стажанти, които са четвърти курс или се готвят за магистратура, за да имат основа и да можем да приложим нашата програма към тях", коментира Виктория Петрова. И обяснява, че често се опитва да консултира хората и да им помогне да изберат позиция, в която биха се чувствали най-добре и най-удовлетворени.За 2017 г. Publicis предвижда да развие нов курс за подготовка на медиа планьори - хора които имат уменията да изготвят планове, препоръчващи най-правилните рекламни инвестиции на компаниите в различните медийни канали. "В медиа агенциите има невероятен недостиг на хора, а работата става все по-отговорна и по-важна. Вземали сме хора от суперстранни места, дори банки. А това е много добре платена позиция", разказва Петрова. За да я изберат младите хора, някой трябва да им разкаже за нея и да ги запали. Петрова споделя, че миналата година само след една лекция в НБУ на нейни колеги от отдела за медиа планиране трима души са пожелали да отидат на практика в Publicis. "Много е важно в университетите да има кариерно консултиране, така че да могат студентите по-адекватно да се ориентират къде да кандидатстват за работа", категорична е Виктория Петрова.Сред важните образователни програми на Publicis са и двата проекта под шапката на един от брандовете, които агенцията управлява - рекламна агенция Saatchi&Saatchi. Единият е Saatchi Circle - практическа академия за реклама, която функционира от 2013 г. Целта й е да съдейства на бъдещите рекламни специалисти да развият уменията си в сферата и да ги превърнат в реални постижения. Организаторите смятат, че това ще е отлична възможност за студентите да направят своята първа крачка от университета към професионалната реализация, а участието е напълно безплатно.Академията има три основни програми - за копирайтър, графичен дизайнер и акаунт мениджър. Тя се провежда два пъти в годината за по шест седмици, като включва лекции и финална практическа задача. Занятията се провеждат два пъти в седмицата, а темите са свързани с последните тенденции в дигиталния маркетинг, стратегическото планиране и творческото мислене. Лектори са хора от екипа на агенцията с дългогодишен опит в реализацията на комуникационни кампании. След подготвителната част участниците в Saatchi Circle получават реален казус от клиент на рекламната агенция, по който да работят самостоятелно. При завършването на курса получават сертификат за успешно преминаване на програмата и проект в портфолиото си.Вторият проект е магистърската програма във Висшето училище по застраховане и финанси (ВУЗФ) реклама, иновативен маркетинг и бранд мениджмънт. В нея студентите се обучават една година, а фокусът на програмата е да ги научи как се създава продукт. В курса основните преподаватели са от Saatchi&Saatchi, но има и такива от други агенции. "Смятаме, че тази специалност се развива много добре и има хора, които директно оттам вземаме на работа в агенцията", обяснява HR мениджърът Виктория Петрова.


description: 15.5%повече кредити към компании са отпуснали и предоговорили банките през 10-те месеца на 2016. Сумата на новите бизнес заеми е малко над 12...

title: Какво се случи през седмицата

maintext:
Френската десница избра Франсоа Фийон да бъде неин кандидат за президентския вот догодина. Тогава той ще се изправи срещу лидера на крайнодесния "Национален фронт" Марин льо Пен.
© Reuters
15.5%
повече кредити към компании са отпуснали и предоговорили банките през 10-те месеца на 2016. Сумата на новите бизнес заеми е малко над 12 млрд. лв., според БНБ.
Фотограф: Reuters
бивш банкер от Goldmans Sachs, за новия финансов министър на САЩ. Този избор противоречи на посланията от кампанията на Тръмп, според които финансовият и политическият елит на страната са навредили на икономиката и глобалната ѝ роля. Новият здравен министър ще бъде конгресменът републиканец от Джорджия Томас Прайс, който е основен критик на здравната програма на Барак Обама. За министър на транспорта е избрана Илейн Чао, бивш министър на труда., изследвания и закупуване на оборудване. Целта е да се преобърне тенденцията за орязване на разходите за отбрана от страните членки и да се харчи повече за иновативни технологии, дронове и хеликоптери. Планира се създаването на европейски фонд за отбрана, който ще подкрепи инвестициите в съвместното развитие на отбранителни технологии и оборудване. Предложенията идват на фона на заплахите на новоизбрания американски президент Доналд Тръмп да намали ангажиментите по сигурността на САЩ в НАТО.за пръв път от 2008 г. насам. Още преди публикуването на информацията петролът поскъпна с 8%. Според големите банки сделката ще има ограничен ефект върху цената, като се очаква котировките да се задържат над 50 долара за барел през следващата година.Изваждането от обращение на банкнотите от 500 и 1000 рупии в Индия доведе до дълги опашки пред банките.Унгарският премиер Виктор Орбан удостои българския министър-председател в оставка Бойко Борисов с ордена "Голям кръст за граждански заслуги" на официална церемония в парламента на Унгария. Отличието е второто най-престижно, което може да се дава от унгарската държава, съобщава БТА.от народните представители и от експертите при общественото обсъждане в правната комисия на парламента във вторник. Нито един извън активистите около Манолова не подкрепи законопроекта, а критиките са както срещу разрешенията в него, така срещу и ултиматума за безусловно приемане на нормативен текст, "писан на коляно", по думите на опонентите.– "от лице, което е изпаднало или може да изпадне в положение, поставящо в риск живота или здравето му". С промени в два закона бе дадено право на ГД "Пожарна безопасност и защита на населението" при МВР и нейните поделения да искат такава справка. Това става след като в началото на ноември мъж загина в Стара планина след 7-дневно безрезултатно издирване.призова българското правителство да подобри условията за живот в приемен център Харманли и да започне конструктивен диалог с настанените там. У нас МВР ще раздаде парични награди на 294 полицаи за професионализъм при овладяване на бунта в Харманли. Над 400 от мигрантите в лагера, сочени като агресивни, са преместени в лагери от затворен тип, а над 50 афганистанци са пожелали да се върнат доброволно в страната си, по данни на МВР.Това решиха депутатите при второ четене на Закона за Държавното обществено осигуряване. Гласувани бяха изцяло предложенията на правителството, след като на бюджетна комисия половината от текстовете не бяха приети заради Патриотичния фронт. Надзорният съвет на здравната каса пък ще може да разпределя резерва от 341 млн. лв. за всякакви дейности, а не само за лекарства и болнична помощ. Това решиха депутатите на второ четене в зала на бюджета на НЗОК.. Това е един от основните изводи в годишното изследване на Института за пазарна икономика "Регионални профили: Показатели за развитие". Развитието на отделните области и възстановяването им от кризата продължава да е неравномерно. София е далеч напред, следвана от Бургас, Варна, Стара Загора, Пловдив и Русе. Ако столицата бъде извадена от уравнението, разликата между Северна и Южна България не е толкова осезаема., показват предварителните данни на Министерство на финансите. Преизпълнението е 3.47 млрд. лв., или 3.9% от БВП. Финансовият министър в оставка Владислав Горанов вече обяви, че най-вероятно бюджет 2016 ще завърши с малък излишък. Това означава, че през декември ще има милиардни плащания. Две от тях вече са ясни – 1 млрд. лв. за санирането и 1.2 млрд. лв., за да се плати на "Атомстройекспорт" за произведените два реактора за спрения проект "Белене".Производителят на автомобилни тапицерии за BMW, Mini Cooper и Audi ще работи за VW в Благоевград. В предприятието ще бъдат наети 200 - 250 души, които ще изработват тапицерия за волани. "АЛС България" очаква приходи за 2016 г. от 160 млн. лв. от дейността в двете фабрики в Мусачево и Ихтиман.. Средствата са от вече приключили проекти по JEREMIE. Първо ресурс от 50 млн. евро ще получат фондове като Eleven, LauncHub, Neveq, Black peak и Empower. Догодина ще заработят и фондове за R&D и рискови инвестиции, а през 2018 г. - за растящи компании (още на стр. 46-47).Това е с 14.7% повече в сравнение с миналата година, заяви ресорният министър в оставка Николина Ангелкова. Рекордно висок е и броят на чуждестранните туристи - 7.5 млн. души, с очакване числото да надхвърли 8 млн. души в края на годината.Българският разработчик, който е световен лидер в областта на 3D визуализацията, ще си партнира с фирмата от Барселона в създаването на нова платформа за архитекти, инженери и дизайнери. Младата компания ще представи през 2017 г. цяла линия мобилни, уеб и VR (виртуална реалност) приложения. Облачно базираните инструменти на CL3VER превръщат дизайна в интерактивна 3D презентация.от съдебен изпълнител. Имотът е собственост на Полиграфически комбинат "Димитър Благоев", но връзката на компанията с популярната сграда на бул. "Цариградско шосе" е само косвена. Печатницата се продава за малко над 10 млн. лв. заедно със земята под нея. Причината е необслужвано задължение към Общинска банка.То получи разрешение за сделката от Комисията за финансов надзор. Според условията на сделката обединението ще може да придобие останалите около 10% от капитала на "Биовет", които не контролира, за 10.24 млн. лв. Операцията ще се финансира със средства на "Хювефарма" на Кирил Домусчиев.за 1.4 млрд. паунда. Китайската група е лидер на местния пазар при туристическите услуги за настаняване, резервации за пътувания, издаване на билети, управление на корпоративни пътувания и екскурзии. Регистрираната в Шотландия компания за полети Skyscanner има и офис с около 35 разработчици в София.


description: Процедурата по автоматичната дерегистрация на МПС остава неясна

title: Парламентът одобри на първо четене сезонната застраховка за мотори и кемпери

maintext:
© Мария Съботинова
Собствениците на кемпери, каравани и мотоциклети ще имат право да ги застраховат само сезонно – за периода, в който ги ползват. Такова предложение за промяна на Кодекса за застраховане на Делян Добрев и група народни представители от ГЕРБ и Реформаторския блок беше подкрепено на първо четене в парламента в четвъртък. Според вносителите текстовете са съгласувани с регулатора - Комисията за финансова надзор.До момента собствениците на подобни средства трябваше да правят целогодишна задължителна застраховка "Гражданска отговорност" за тях. Реално обаче практиката беше да се сключват застраховки на разсрочено плащане с 4 вноски. Вноските за периода, в който кемперите, караваните и моторите не се ползват – зимните месеци, обикновено не се плащаха, а на следващата година се сключва нова полица, обясняват депутатите в мотивите към поправката. Според новия Кодекс на застраховането обаче МПС, което няма активна "Гражданска отговорност", автоматично се дерегистрира. В мотивите е записано, че, от една страна, тази процедура ще "натовари безсмислено администрацията на МВР и Гаранционния фонд и ще е причина за ненужно цялостно забавяне на работата им поради свръхнатоварване". За пример е дадено, че по данни на Пътна полиция само регистрираните мотоциклети надхвърлят 150 хил. броя. Повторното регистриране след дерегистриране от страна на Гаранционния фонд обаче поне към момента става автоматично и не включва подаване на молби или други действия на собственика на возилото освен сключване на нова активна "Гражданска отговорност"."Ако превозното средство няма застраховка, теоретично водачът трябва да бъде санкциониран, но ако то не се движи по пътищата, практически това няма как да стане", призна зам.-председателят на Комисията за финансов надзор Ралица Агайн пред "Капитал" тогава. "За подновяването на регистрацията не е необходимо издаването на нови документи или регистрационни табели на МПС, нито се дължи някаква такса или санкция. То ще става автоматично в реално време, тъй като при сключване на застраховка информацията за това веднага попада в Гаранционния фонд и МВР", коментира още тя.В петък от Асоциацията на българските застрахователи, в която членуват 31 застрахователи, излязоха с открито писмо, критикуващо решението за въвеждане на сезонна "гражданска". Според тях мотоциклетите се използват активно и през есенно-зимния сезон, за което свидетелства делът на причинени от мотористи щети през тези месеци - 31% от всички за миналата година и 26% за тази. Според техни данни делът на незастраховани мотоциклети е 76%, като общият брой застраховани двуколесни возила в "пика на сезона" на 30 юни тази година е бил 60 567. "Няма как отговорност за причиняване на пътнотранспортно произшествие да се носи само през определен период от годината, след като водачът разполага с моторното превозно средство целогодишно и може да го използва във всеки един момент", се казва още в позицията.В изменението, което беше одобрено през миналата седмица, се създават и допълнителни разпоредби, с които се пояснява, че каравана е ремарке с фабрична надстройка и условия за обитаване, а кемпер е МПС с фабрична надстройка и условия за обитаване. В изключението влизат мотоциклети от категориите L1 – L5е. Това означава от мотори с две или три колела, включително и такива с кош.Новият Кодекс за застраховането беше приет през пролетта и текстовете за дерегистрация на МПС предизвикаха тогава протести на любители на мотоциклетите и собственици на кемпери в София.


description: През март в България ще заработи звено за консултации по плана "Юнкер"; Всички седмокласници вече ще кандидатстват за осми клас дори да не сменят училището; Средният осигурителен доход се повиши с 1.6% за месец; Депутати написаха нов закон за археологическите ценности в Плиска, Преслав, Велико Търново и Видин; Два проекта за по-къса коледна ваканция са внесени в парламентарния дневен ред за тази седмица; Българска хранителна банка започва дарителска кампания;

title: Вечерни новини: 13 декември

maintext:
Aрмията на Башар Асад взе контрола над 98% от Алепо.
© OMAR SANADIKI
53%
от средното равнище в EС-28 е потреблението в България за 2015 г. и е най-ниското в общността. Това показват данни на Евростат. Най-висок е процентът в Люксембург - 137%. Все пак нивото в България се подобрява - през 2013 г. потреблението в страната е било 49% от средноевропейското ниво, а през 2014 г. - 51%.
за борба с разхищението на храна и с глада в страната, съобщават оттам.
Aрмията на Башар Асад взе контрола над 98% от Алепо. Бунтовниците са изолирани в малки райони в източната част на града, а десетки хиляди цивилни остават в капан и няма накъде да бягат, докато градът е подложен на интензивни бомбардировки. Асад и подкрепящата го Русия обаче отказват да се сключи примирие и броят на жертвите расте непрекъснато. ООН съобщи, че сирийските правителствени сили убиват цивилни, жени и деца. Официалната позиция на руското министерство на отбраната обаче е, че това е "киноизмислица на терористи". С падането на Алепо, който е под контрола на бунтовниците от 2011 г., правителството ще си върне контрола върху петте основни града в страната. Повечето наблюдатели обаче са на мнение, че това няма да промени основните характеристики на фундаменталния конфликт в Сирия - Асад не може да обедини различните сегменти в обществото инасилието вероятно ще продължава.в помощ на българските предприемачи, публичните институции и местната власт. Това следва от подписания във вторник в Люксембург меморандум за разбирателство от зам.-министъра на финансите Маринела Петрова и вицепрезидента наЕвропейската инвестиционна банка (ЕИБ) Вазил Хюдак. Областите, в които звеното ще предоставя помощ, са идентифицирането, приоритетизирането, подготовката, структурирането и изпълнението на стратегически проекти. Звеното ще предоставя и консултации за малките и средните предприятия при определянето и финансовото структуриране на техните проектни идеи.Новите правила важат от следващото лято, т.е. края на учебната 2016/2017 г., когато заради новата училищна структура за пръв път диплома за завършено основно образование ще получат и седмокласниците. Досега диплома за основно образование се вземаше в осми клас (бел. авт. - такава ще получат и тазгодишните осмокласници), а след седми клас кандидатстваха само децата, които искат да учат в езикови, математически и природоматематически гимназии.и за октомври 2016 г. е 780.75 лв., съобщи Националният осигурителен институт. Средномесечният осигурителен доход за страната за периода от 1 ноември 2015 г. до 31 октомври 2016 г. е 763. 23 лв., с 0.5% повече, отколкото месец по-рано. Сумата служи при изчисляване размерите на пенсиите, отпуснати през ноември 2016 г.Представители от ГЕРБ, Реформаторския блок (РБ), Патриотичния фронт (ПФ) и бившият лидер на БСП Михаил Миков написаха нов закон, който разписва мерки за управление на археологическите ценности в градовете. Проектът е озаглавен Закон за старите столици и е внесен в деловодството на парламента. Целта е да се въведе централизирано управление и общ устройствен регламент за обектите, които и в момента са защитени. Предвижда се с решение на Министерския съвет недвижимите културни ценности да могат да бъдат предоставяни за безвъзмездно управление на ведомства и общини за срок от 10 години. Приходите от входни такси трябва да отиват за дейности, свързани със запазване, реставрация и консервиране.Първият е внесен от Цветан Цветанов и депутати от ГЕРБ. В него се предлага ваканцията да е от 23 декември до 6 януари, а освен това да се проведе извънредно заседание на 20 декември (вторник). От ГЕРБ предлагат парламентарните комисии да заседават още от 9 януари (понеделник). По правилника на парламента Народното събрание е във ваканция от 22 декември до 10 януари. Вторият проект, който е внесен в деловодството на парламента преди този на ГЕРБ, е на депутатите от РБ Мартин Димитров и Петър Славов и Методи Димитров (ГЕРБ). В него те предлагат ваканцията да е до 2 януари, а първото заседание да е на 4 януари (сряда). Мотивите на тримата депутати са, че парламентът ще бъде разпуснат предсрочно и има много и важни закони, които са приети на първо четене и трябва да бъдат довършени.Организацията с идеална цел работи за оползотворяване на годни за консумация храни, които по различни причини не могат да бъдат реализирани на пазара. С отпадането на ДДС за дарените храни от януари 2017 г. от БХК очакват поне двоен ръст на обемите. Към момента през складовете на организацията ежедневно минава около 1 тон напълно годна за консумация храна. Сред дарените храни най-голям процент имат млякото и млечните десерти – 37%, следвани от пресните плодове и зеленчуци – 34% от всички дарения. От БХБ отчитат също трайно нарастване на дела на дарените хляб, масла и консерви.


description: Военно-окръжна прокуратура – София, е внесла в Софийския военен съд обвинителен акт срещу министъра на отбраната в оставка Николай Ненчев. Той е...

title: Прокуратурата внесе обвинителен акт срещу Николай Ненчев

maintext: Военно-окръжна прокуратура – София, е внесла в Софийския военен съд обвинителен акт срещу министъра на отбраната в оставка Николай Ненчев. Той е предаден на съд заедно със служителя на министерството Венислав Цанов. Според прокуратурата двамата са извършили длъжностно присвояване, "довело до загуба за повече от четвърт милион лева". Според прокуратурата за периода 16 декември 2014 г. до 26 януари 2015 г. Ненчев е склонил Цанов да наруши Закона за обществените поръчки при сключването на договор за изработване на облекло за нуждите на военнослужещите.


description: Целта е през януари половината от болниците в България да сключат договори за доставка на лекарства за две години напред

title: Здравното министерство в оставка пуска търг за 1.2 млрд. лв. със спорни условия

maintext:
В последните дни на правителството здравният министър д-р Петър Москов пуска една от най-едрите си поръчки.
© АНЕЛИЯ НИКОЛОВА
Малко след оставката на правителството и малко преди служебния кабинет, здравното министерство пусна най-едрата си поръчка - търг за 1.2 млрд. лв. за лекарства за болници. Става въпрос за рамково споразумение, по силата на което ведомството ще организира тръжна процедура, в която ще събира поръчките на болниците за две години напред и ще търси най-ниската цена за всяко лекарство. Оферти се подават до 11 януари.Според доклада, придружаващ поръчката, има подадени заявки за над 800 лекарства (без да е ясна точната бройка) от 145 лечебни заведения. Министерството е заявило, че има интерес за участие от 30 търговци на едро, от общо 291. В България има 363 болници, от които 100 са частни. Последните не са длъжни да участват в процедурата. Това оставя 118 заведения, които не са пожелали да участват, без да е ясно защо. 1.2 млрд. лв също така не е цялата сума, необходима за лекарства за болниците. Така излиза, че този търг не обхваща всички болници, всички дистрибутори и всички необходими лекарства. За следващите присъединили се заведения ще има нова поръчка, казват от министерството и се надяват след две години да има само един търг.Това е първата такава поръчка, след като миналата година здравният министър в оставка д-р Петър Москов реши да централизира при себе си търговете за лекарства на клиниките. Причината тогава беше, че някои болници пазарували медикаменти много скъпо, а други – по-евтино и според Москов държавата би могла да извоюва по-ниска цена, а освен това да се даде шанс на малките дистрибутори да дадат по-ниска цена.Ако процедурата успее, тя ще разпредели бизнес за две години напред, на огромната стойност от 1.2 млрд. лв. с ДДС и ще обвърже болниците с определени търговци.Странно е защо при толкова текущи търгове се прави отделен, който не включва всички необходими лекарства, всички болници и всички търговци. И естествено, стои въпросът защо го прави правителство в оставка. От министерството коментираха, че процедурата се е забавила и в момента са готови тестовете на необходимия софтуеър за електронно състезание и документите за търга. На въпрос дали не смятат за нужно да изчакат идването на редовен кабинет, от там казаха, че става въпрос за текуща процедура, обявена отдавна.Единствените, които имат цялата информация за предстоящото наддаване, са служителите на министерството. На търга болниците няма да виждат кой наддава, за да ги снабдява, а търговците няма да знаят за кои клиники участват. Аргументът, че болниците пазаруват на различни цени е факт от години и това наистина е така. Някои от тях плащат лекарствата веднага, други – след една, две или три години и то след съдебни процедури и блокиране на сметките им. Логично е цената в двата случая да се различава, но няма как да е по-висока от регулираната и сега от държавата. В момента задлъжнялостта на държавните и общинските болници към доставчиците им, основните от които са дистрибутори на лекарства, е около половин милиард лева. Така наддаващите няма да знаят, дали не кандидатстват да снабдяват болница, с която са в съдебна процедура.В документацията има и едно задължение, което категорично ще бъде обжалвано – то изисква търговците на едро да вземат разрешение от производителите, че ще участват в търга от тяхно име. Такова задължение обвързва фармацевтичните компании с процедура, към която нямат отношение и вероятно ще бъде обжалвано. А това ще забави с неопределен брой месеци доставките.Когато става дума за централизирани процедури, има печален опит от търговете за онколекарства, които се провеждаха преди години. При тях винаги едни медикаменти не достигаха, а от други имаше свръхколичества и пациентите съдеха министерство за отказ от лечение. Ако заради търга или евентуално обжалване част от клиниките и пациентите им бъдат лишени от медикаменти и бъдат принудени да ги търсят сами, операцията наистина не си струва. Тази процедура няма нищо общо с тези търгове, защото тогава нямаше рамково споразумение, а сега купувач ще е самата болница, казват от министерството.Идеята всички дистрибутори да участват в търговете, за да се понижи цената, е просто пропазарна демагогия, защото от поне 10 години търговците на едро първо купуват лекарствата от производителите и след това участват на търгове или ги доставят в аптеките и болниците. Малките няма как да участват на тази процедура, защото те така или иначе разчитат на непазарни методи: участват на предварително договорени търгове с близки директори на болници, при които ще им бъде платено веднага. Едва ли някой от тях би могъл да поддържа с години огромните експозиции от доставена и неплатена стока на стойност над 100 млн. лв., както успяват да направят големите търговци на едро. Самият факт, че здравно министерство очаква само 30 от близо 300 компании в сегмента да участват, е показателен.Що се отнася до софтуера за поръчката, от компаниите твърдят, че макар и да е тествана, системата не работи добре и дава грешки.За него са платени 216 хил. лв., а договорът за изработката му е сключен в края на миналата година. Интересното около него е, че средствата не са предвидени за това, а се взимат от проекта "Доставка и монтаж на технологично обзавеждане за новите услуги в преструктурираните домове за медикосоциални грижи за деца". Според обществената поръчка е трябвало да се купуват оборудване и компютри за детските домове, става ясно от документите в Агенцията по обществени поръчки.Изпълнител на софтуера е "Контракс", която не успя да се класира да изготви софтуера за пръстовия отпечатък, но пък предишната година спечели търга за чекиране с лични карти в болниците. Клиниките бяха принудени да вложат в устройства за четене около 32 млн. лв., а от ноември тази година те бяха заменени с устройства за пръстови отпечатъци. "Контракс" работи често със здравното министерство и в момента про-боно прави информационната система на фонда за лечение на деца.


description: "Капитал" ви представя мобилните приложения, които ни направиха най-силно впечатление

title: App-ове на седмицата

maintext:
Streak - CRM for Gmail
Ако бизнесът ви използва Gmail или различните апликации от Google Apps, това мобилно iOS приложение може да ви бъде много полезно. Streak е чудесен малък софтуер за управление на връзка с клиенти (CRM), който лесно се интегрира с Google продукти. Едно от удобствата е, че можете да проследите и развитието на отношенията с клиентите си на едно място и да сте наясно на кой етап от преговори или преди сделка сте в момента. Апликацията с базовите и функционалности е безплатна за до петима потребители.